Para pangen ing cariyos Natal ingkang wiwitan menika, tiyang-tiyang ingkang ringkih lan miskin. Nanging jebul malah dhateng para tiyang ingkang mekaten menika pawartos menika kabiwarakaken dening malaekat. Rikala samanten para pangen menika saweg njagi menda-mendanipun ing ara-ara. Rikala samanten sampun dalu nalika kabar menika kaundhangaken nggih menika kabar kabingahan bab wiyosipun Sang Juruwilujeng kagem sedaya umat manungsa ing sarira Sang Kristus. Lah menika kabar agung saking malaekatipun Allah.